
	Osnovni sud u Tesliću po sudiji Đuričić Dragani, u izvršnom postupku tražioca izvršenja E. M. d.o.o. za poslovne usluge S., ulica Z.od B. broj ...., protiv izvršenika V. M. iz T., ul. K. br..., zastupan po punomoćniku K. R. advokatu iz Teslića radi duga v.s. 29.665,00 KM, radi izvršenja prodajom nekretnina, donio je dana 23.10.2025. godine, slijedeći:


ZAKLJUČAK O PRODAJI


	ODREĐUJE SE drugo ročište za prodaju nepokretnosti  izvršenika i to: 

· nepokretnosti upisane u List nepokretnosti broj 192 broj poduloška 1 broj parcele 676 podbroj parcele 66 broj zgrade 1., Kninska 4 oznaka nepokretnosti ostali pomoćni objekti ukupne površine 16m2 sa upisanim pravom vlasništva M. V. sa 1/1 procjenjene vrijednosti 6.300,00 KM, nepokretnosti upisane u List nepokretnosti broj 192 broj poduloška 1 broj parcele 676 podbroj parcele 67 broj zgrade 1., Kninska 4 oznaka nepokretnosti ostali pomoćni objekti ukupne površine 15m2 sa upisanim pravom vlasništva M. V.  sa 1/1, procjenjene vrijednosti 5.800,00 KМ, dakle ukupne procjenjene vrijednosti 12.100,00 KM,

usmenim javnim nadmetanjem za dan 11.12.2025. godine u 08,00 časova.

	Ročište će se održati u Osnovnom sudu u Tesliću, ulica Karađorđeva 9, u sudnici broj 3. 

	Zainteresovana lica mogu razgledati predmetnu nepokretnosti na adresi  iz stava 1. ovog zaključka.

	U javnom nadmetanju kao kupci mogu učestvovati samo lica koja su prethodno položila obezbjeđenje koje iznosi 1210,00 KM osim lica koja su po odredbama Zakona o izvšnom postupku oslobođeni davanja obezbjeđenja. Obezbjeđenje mora biti uplaćeno na depozit Osnovnog suda Teslić NLB banke br. 562-099-81301458-98 ili žiro-računa koji se vodi kod Nove banke br.55-090-00246054-78, vrsta prihoda 223171, šifra opštine 103, budžetska organizacija 1072001, pozivom na broj predmeta- broj gornji do 11.12.2025. godine u 07,45 časova.      

	Ponuđačima čija ponuda ne bude  prihvaćena, osim za tri najbolja ponuđača, vratiće se obezbjeđenje odmah nakon zaključenja javnog nadmetanja.

Na drugom ročištu za javno nadmetanje, nepokretnosti se ne mogu prodati ispod jedne trećine (1/3) utvrđene vrijednosti. Početne ponude na drugom ročištu ne mogu biti manje od jedne trećine  (1/3) utvrđene vrijednosti.

	Ponuđač sa najvišom ponudom na ročištu plaća ukupnu prodajnu cijenu, umanjenu za položeno obezbjeđenje, u roku  od 30 dana, bez obzira na to da li se cijena isplaćuje odjednom ili u ratama. Ukoliko ponuđač sa najvećom ponudom ne deponuje prodajnu cijenu u predviđenom roku, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodata drugom po redu ponuđaču, koji treba da u roku koji odredi sud, a koji ne može biti duži od 30 dana od dana prijema tog zaključka, sudu deponuje prodajnu cijenu. Ukoliko drugi ponuđač ne položi cijenu, sud će primijeniti ova pravila i na trećeg ponuđača. U slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud može oglasiti da prvo ročište nije uspjelo i zakazati novo ročište.   
   
	Nakon zaključenja nadmetanja utvrđuje se lista ponuđača koji su ponudili cijenu iznad minimuma i da je nepokretnost prodata najpovoljnijem ponuđaču, ukoliko su ispunjeni ostali uslovi.

	Sud će obustaviti postupak ako se nepokretnosti ne uspiju prodati na drugom ročištu. 

	Izostanak stranaka ne sprečava prodaju nepokretnosti.

	Zaključak o prodaji nepokretnosti objavit će se na sudskoj oglasnoj tabli, a dostavit će se i nadležnom organu poreske uprave. 

	Stranke mogu o svom trošku da objave zaključak o prodaji u sredstvima javnog informisanja, odnosno da o zaključku obavijeste lica koja se bave posredovanjem u prodaji nepokretnosti (čl. 82. Zakona o izvršnom postupku).
                                     

                                                                                                                          Sudija
                                                                                                                  Đuričić Dragana



PRAVNA POUKA: protiv ovog zaključka nije dozvoljen pravni lijek.








 
 

